CELEX: 62017CN0547
Language: sk
Date: 2017-09-18 00:00:00
Title: Vec C-547/17 P: Odvolanie podané 18. septembra 2017: Basic Net SpA proti rozsudku Všeobecného súdu (šiesta komora) z 20. júla 2017 vo veci T-612/15, Basic Net/EUIPO (Zobrazenie troch vertikálnych pruhov)

15.1.2018   
            
            
               SK
            
            
               Úradný vestník Európskej únie
            
            
               C 13/4
            
         Odvolanie podané 18. septembra 2017: Basic Net SpA proti rozsudku Všeobecného súdu (šiesta komora) z 20. júla 2017 vo veci T-612/15, Basic Net/EUIPO (Zobrazenie troch vertikálnych pruhov)
   (Vec C-547/17 P)
   (2018/C 013/04)
   Jazyk konania: taliančina
   
      Účastníci konania
   
   
      Odvolateľka: Basic Net SpA (v zastúpení: D. Sindico, avoccato)
   
      Ďalší účastník konania: Úrad Európskej únie pre duševné vlastníctvo (EUIPO)
   
      Návrhy odvolateľky
   
   
               —
            
            
               v prvom rade zrušiť napadnutý rozsudok, vydať konečné rozhodnutie v spore a úplne alebo čiastočne vyhovieť žalobným dôvodom a návrhom uvedeným v žalobe, ako aj v dôkazoch a dokumentoch predložených v rámci predchádzajúcich konaní,
            
         
               —
            
            
               subsidiárne zrušiť napadnutý rozsudok a vrátiť vec Všeobecnému súdu, aby úplne alebo čiastočne vyhovel žalobným dôvodom a návrhom uvedeným v žalobe, ako aj v dôkazoch a dokumentoch predložených v rámci predchádzajúcich konaní,
            
         
               —
            
            
               v každom prípade uložiť EUIPO povinnosť nahradiť trovy konania (pred Všeobecným súdom a Súdnym dvorom).
            
         
      Odvolacie dôvody a hlavné tvrdenia
   
   
               1.
            
            
               Porušenie článku 7 ods. 3 nariadenia č. 207/2009
               Všeobecný súd považoval za nedostatočné dôkazy rozlišovacej spôsobilosti nadobudnutej používaním a zamietol žalobu bez akéhokoľvek odôvodnenia, prečo bola zistená a uznaná rozlišovacia spôsobilosť nedostatočná a teda nemohla opodstatniť zápis prihlasovanej ochrannej známky.
               Napadnutý rozsudok je poznačený nedostatkom odôvodnenia a je v rozpore s týmto ustanovením, keďže podmienky zápisu ochrannej známky vyžadujú, aby bolo zobrazenie označenia jasné, presné, samo osebe dostatočné, teda ľahko prístupné, pochopiteľné, trvalé a objektívne.
            
         
               2.
            
            
               Porušenie článku 7 ods. 1 písm. b) nariadenia č. 207/2009 – Neoddeliteľná rozlišovacia spôsobilosť a spôsobilosť na zápis zamietnutého označenia
               V priebehu predchádzajúcich konaní sa neuskutočnilo žiadne vyčerpávajúce a koherentné preskúmanie predloženej dokumentácie a závery, ktoré vyvodil Všeobecný súd, nie sú v súlade so znením, ani s duchom právnej úpravy a predchádzajúcich rozhodnutí EUIPO a Súdneho dvora. Konkrétne, odvolací senát nepristúpil k celkovému posúdeniu dôkazov a obmedzil sa na ich preskúmanie jednotlivo, pričom ich nezvážil ako celok, čím porušil ustanovenia článku 7 ods. 1 písm. b) nariadenia č. 207/2009.
            
         
               3.
            
            
               Nezohľadnenie predchádzajúcej ochrannej známky Európskej únie č. 3971561 patriacej odvolateľke
               Odvolateľka sa navyše domnieva, že EUIPO a Všeobecný súd mali zvážiť dôvody (to znamená nepovažovať tieto rozhodnutia za záväzné precedenty, ale ako ochranné známky prípustné na základe právneho uznania ich spôsobilosti na zápis) vedúce k zápisu ochrannej známky Spoločenstva č. 003971561, ktorej držiteľom je rovnako odvolateľka, v súvislosti s rovnakými výrobkami a týkajúcej sa označenia veľmi podobnému zamietnutému označeniu.
            
         
               4.
            
            
               Nezohľadnenie iných ochranných známok zapísaných ako „kombinácia farieb“
               V predchádzajúcich štádiách konania boli citované iné ochranné známky Spoločenstva, z ktorých všetky predstavovali v tejto veci precedenty mimoriadnej dôležitosti.
               Zamietnutie zápisu prihlasovanej ochrannej známky sa teda zdá neprimerané, ak už nie úplne neopodstatnené, a vychádza z nesprávneho právneho posúdenia, najmä ak sa zváži, že judikatúra nepredstavuje len záväzné rozhodnutia, ale vyjadruje tiež právne zásady niekoľkokrát potvrdené zo strany EUIPO aj Všeobecného súdu.